ডুবুরি (পাখি)
ডুবুরি বা ডুবালু ( বা Dabchick; বৈজ্ঞানিক নাম:"Tachybaptus ruficollis") ট্যাশিব্যাপটাস () গণের পোডিসিপেডিডি () গোত্রের অন্তর্গত একটি ছোট আকৃতির জলজ পাখি। এদের সাঁতার কাটা আর ডুব দেবার অস্বাভাবিক দক্ষতা থাকার কারণে নাম হয়েছে ডুবুরি। বিশাল এলাকা জুড়ে ডুবুরির আবাস হলেও এদের সংখ্যা কম এবং দিন দিন সংখ্যা কমেই যাচ্ছে। সারা দুনিয়ায় ৩ কোটি ১৫ লক্ষ বর্গ কিলোমিটার এলাকা জুড়ে প্রায় ৬ লাখ ১০ হাজার থেকে ৩৫ লাখ ডুবুরি রয়েছে।
মোউরাল
মোউরাল (বৈজ্ঞানিক নাম: "Papilio crino(Fabricius)") এক প্রজাতির বড় আকারের প্রজাপতি, যার মূল শরীরটা কালো বর্ণের এবং ডানায় কালোর উপর সবুজ আবির ছেটানো এবং ডানায় উজ্জ্বল নীলচে সবুজ ধাতব রঙের পটি দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।